
DR 30.11.2009 3 

 
 Timbalan Yang di-Pertua [Datuk Dr. Haji Wan Junaidi Tuanku Jaafar]: Yang 
Berhormat Timbalan Menteri ada opsyen hendak jawab atau tidak, ini sebenarnya soalan 
landasan kapal terbang. 

 Datuk Abdul Rahim bin Bakri: Perkara ini adalah merupakan soalan yang 
spesifik, cuma saya ingin mengatakan di sini bahawa Kementerian Pengangkutan akan 
mengkaji setiap masa dan juga melihat sekiranya terdapat peluang pasaran, khususnya 
bagi syarikat-syarikat yang ingin beroperasi sama ada Syarikat Firefly dan juga syarikat-
syarikat yang lain. Mereka boleh membuat kajian untuk melakukannya. 
 
 [Soalan No.2 – YB. Tuan Chua Tian Chang (Batu) tidak hadir] 
 
3. Datuk Seri Azalina binti Othman Said [Pengerang] minta Menteri Belia dan 
Sukan menyatakan, mengenai konsep “1 Belia 1Malaysia” dan adakah kerajaan bercadang 
untuk terus memberikan bantuan pengupayaan kepada persatuan belia pada tahun 2009. 
 
 Timbalan Menteri Belia dan Sukan II [Tuan Wee Jeck Seng]: Terima kasih 
Yang Berhormat, untuk maklumat Yang Berhormat, konsep “1 Belia 1Malaysia” merupakan 
satu gagasan bagi melahirkan generasi belia yang bersatu padu, berintegriti, berakhlak 
tinggi, serta berkemampuan bagi membina sebuah negara yang lebih aman, maju, selamat 
dan makmur serta berdaya saing bagi menepati cabaran sejagat. Konsep ini juga 
bermatlamat bagi memperkukuhkan semangat perpaduan dan jalinan kerjasama antara 
belia pelbagai kaum di negara ini, bagi menyokong aspirasi gagasan 1Malaysia dengan 
berpaksikan kepada Keluhuran Perlembagaan Persekutuan serta Prinsip-prinsip Rukun 
Negara. 

 Untuk maklumat Yang Berhormat, pada tahun 2009 kementerian masih lagi 
meneruskan bantuan pengupayaan kepada persatuan atau pertubuhan belia yang 
berdaftar, kementerian juga memberi bantuan dalam bentuk pelaksanaan aktiviti persatuan 
atau pertubuhan belia dan pelaksanaan program-program latihan kepimpinan dan 
pengurusan organisasi pertubuhan belia. Sekian, terima kasih. 

 Datuk Seri Azalina binti Othman Said [Pengerang]: Yang Berhormat Timbalan 
Menteri, soalan saya seterusnya ialah kalau kita lihat daripada jumlah 26 juta rakyat 
Malaysia, lebih kurang 11 juta rakyat Malaysia di bawah umur 40 tahun, boleh dikategorikan 
dalam umur belia. Oleh itu, kalau kita tengok jumlah daripada persatuan belia dalam negara 
kita sebanyak 6,950 persatuan dan jumlah ahli adalah sebanyak 1.9 juta.  

Soalan saya kepada Yang Berhormat Timbalan Menteri adalah, dalam 
melaksanakan gagasan 1Malaysia melalui konsep “1 Belia 1Malaysia”, bukankah ini 
memberikan penekanan yang lebih supaya dalam aspek perbelanjaan untuk pengupayaan 
persatuan belia diberikan keutamaan dan bukan kepada perbelanjaan untuk pembangunan-
pembangunan fizikal di bawah kementerian. Contohnya seperti pembinaan Kompleks 
Rakan Muda dan kompleks-kompleks sukan. Terima kasih.  

 Tuan Wee Jeck Seng: Terima kasih kepada Yang Berhormat, memang benar 
keseluruhan penduduk kalau kita ambil kira, belia begitu  ramai sekali. Jadi untuk 
keupayaan, salah satu cara untuk membantu terutama kepada belia kita, untuk menarik 
minat mereka, terutama kepada persatuan ataupun pertubuhan belia untuk menjalankan 
aktiviti demi untuk kebaikan belia. Jadi pada masa kini, kadar bantuan pengupayaan 
pertubuhan belia, dan sumbangan dari Kementerian Belia dan Sukan telah diberi bagi 
persatuan belia peringkat kampung, kalau berjaya dipohon akan diberikan lebih kurang 
RM3,000, persatuan belia peringkat daerah sebanyak RM4,000. Bagi persatuan belia 
peringkat negeri atau Majlis Belia Daerah sebanyak RM5,000, Persatuan Belia Peringkat 
Kebangsaan atau Majlis Belia Negeri sebanyak RM10,000. 

 Bagi kementerian, bukan setakat menggunakan pelbagai cara atau program untuk 
menarik belia kita untuk mengambil bahagian dalam pelbagai aktiviti, sebab itulah pelbagai 
program termasuk kementerian telah memperkenalkan “1 Komuniti 1 Persatuan” untuk 
menarik lebih ramai belia boleh mengambil bahagian. Memang benar, Kementerian Belia 
dan Sukan berusaha untuk mendapatkan lebih dana supaya dapat memberikan bantuan 
kepada belia.  



Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Timbalan Menteri ada opsyen hendak jawab atau tidak, ini sebenarnya soalan landasan kapal terbang. Datuk Abdul Rahim bin Bakri: Perkara ini adalah merupakan soalan yang spesifik, cuma saya ingin mengatakan di sini bahawa Kementerian Pengangkutan akan mengkaji setiap masa dan juga melihat sekiranya terdapat peluang pasaran, khususnya bagi syarikat-syarikat yang ingin beroperasi sama ada Syarikat Firefly dan juga syarikat- syarikat yang lain. Mereka boleh membuat kajian untuk melakukannya. [Soalan No.2- YB. Tuan Chua Tian Chang (Batu) tidak hadir]. 3. Datuk Seri Azalina binti Othman Said [Pengerang] minta Menteri Belia dan Sukan menyatakan, mengenai konsep "1 Belia 1Malaysia" dan adakah kerajaan bercadang untuk terus memberikan bantuan pengupayaan kepada persatuan belia pada tahun 2009. Timbalan Menteri Belia dan Sukan II [Tuan Wee Jeck Seng]: Terima kasih Yang Berhormat, untuk maklumat Yang Berhormat, konsep "1 Belia 1Malaysia" merupakan satu gagasan bagi melahirkan generasi belia yang bersatu padu, berintegriti, berakhlak tinggi, serta berkemampuan bagi membina sebuah negara yang lebih aman, maju, selamat dan makmur serta berdaya saing bagi menepati cabaran sejagat. Konsep ini juga bermatlamat bagi memperkukuhkan semangat perpaduan dan jalinan kerjasama antara belia pelbagai kaum di negara ini, bagi menyokong aspirasi gagasan 1Malaysia dengan berpaksikan kepada Keluhuran Perlembagaan Persekutuan serta Prinsip-prinsip Rukun Negara. Untuk maklumat Yang Berhormat, pada tahun 2009 kementerian masih lagi meneruskan bantuan pengupayaan kepada persatuan atau pertubuhan belia yang berdaftar, kementerian juga memberi bantuan dalam bentuk pelaksanaan aktiviti persatuan atau pertubuhan belia dan pelaksanaan program-program latihan kepimpinan dan pengurusan organisasi pertubuhan belia. Sekian, terima kasih. Datuk Seri Azalina binti Othman Said [Pengerang]: Yang Berhormat Timbalan Menteri, soalan saya seterusnya ialah kalau kita lihat daripada jumlah 26 juta rakyat Malaysia, lebih kurang 11 juta rakyat Malaysia di bawah umur 40 tahun, boleh dikategorikan dalam umur belia. Oleh itu, kalau kita tengok jumlah daripada persatuan belia dalam negara kita sebanyak 6,950 persatuan dan jumlah ahli adalah sebanyak 1.9 juta. Soalan saya kepada Yang Berhormat Timbalan Menteri adalah, dalam melaksanakan gagasan 1Malaysia melalui konsep "1 Belia 1Malaysia", bukankah ini memberikan penekanan yang lebih supaya dalam aspek perbelanjaan untuk pengupayaan persatuan belia diberikan keutamaan dan bukan kepada perbelanjaan untuk pembangunan- pembangunan fizikal di bawah kementerian. Contohnya seperti pembinaan Kompleks Rakan Muda dan kompleks-kompleks sukan. Terima kasih. Tuan Wee Jeck Seng: Terima kasih kepada Yang Berhormat, memang benar keseluruhan penduduk kalau kita ambil kira, belia begitu ramai sekali. Jadi untuk keupayaan, salah satu cara untuk membantu terutama kepada belia kita, untuk menarik minat mereka, terutama kepada persatuan ataupun pertubuhan belia untuk menjalankan aktiviti demi untuk kebaikan belia. Jadi pada masa kini, kadar bantuan pengupayaan pertubuhan belia, dan sumbangan dari Kementerian Belia dan Sukan telah diberi bagi persatuan belia peringkat kampung, kalau berjaya dipohon akan diberikan lebih kurang RM3,000, persatuan belia peringkat daerah sebanyak RM4,000. Bagi persatuan belia peringkat negeri atau Majlis Belia Daerah sebanyak RM5,000, Persatuan Belia Peringkat Kebangsaan atau Majlis Belia Negeri sebanyak RM10,000. Bagi kementerian, bukan setakat menggunakan pelbagai cara atau program untuk menarik belia kita untuk mengambil bahagian dalam pelbagai aktiviti, sebab itulah pelbagai program termasuk kementerian telah memperkenalkan "1 Komuniti 1 Persatuan" untuk menarik lebih ramai belia boleh mengambil bahagian. Memang benar, Kementerian Belia dan Sukan berusaha untuk mendapatkan lebih dana supaya dapat memberikan bantuan kepada belia.